ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC
P R I M A R
Nr. _______ din ______.2026
REFERAT DE APROBARE
la proiectul de hotărâre 
privind darea în administrare a unor bunuri imobile proprietatea municipiului Câmpulung Moldovenesc, din administrarea Consiliului Local al Municipiului Câmpulung Moldovenesc în administrarea Clubului Sportiv Municipal ”Rarăul” Câmpulung Moldovenesc
În calitate de inițiator al acestui proiect de hotărâre am avut în vedere necesitatea transmiterii în administrarea Clubului Sportiv Municipal ”Rarăul” Câmpulung Moldovenesc a tuturor imobilelor în care își desfășoară activitatea.

Clubul sportiv este organizat ca persoană juridică de drept public și este subordonat Consiliului Local al Municipiului Câmpulung Moldovenesc.
În noiembrie 2024 au fost recepționate lucrările de construcții aferente investiției ”Construire bază sportivă TIP 1, municipiul Câmpulung Moldovenesc, județul Suceava.”. Lucrările au fost realizate de către Compania Națională de Investiții SA. 
În prezent baza sportivă dispune de două terenuri de sport (unul cu suprafața de 8864 mp și altul cu suprafața  de 1089 mp), un teren de fotbal și pista de atletism ( cu suprafața de 15497 mp), club și vestiare, tribună și vestiare. De asemeni baza sportivă este dotată cu instalație de nocturnă.
La finalizare investițiilor s-a realizat actualizarea datelor cadastrale.
O parte din bunuri au fost transmise și până acum în administrarea clubului, dar pentru buna desfășurare a activităților specifice, în aplicarea legislației specifice, este necesară darea în administrare a întregii bazei materiale.
În acest sens propun darea în administrare a întregii baze materiale prin acest proiect de hotărâre și abrogarea Hotărârii Consiliului Local al Municipiului Câmpulung Moldovenesc nr. 21 din 25 februarie 2021 privind transmiterea în administrare a unor bunuri imobile aflate în domeniul public al municipiului Câmpulung Moldovenesc, din administrarea Consiliului Local al municipiului Câmpulung Moldovenesc, în administrarea Clubului Sportiv Municipal ”Rarăul” Câmpulung Moldovenesc și a art. 2 din Hotărârea Consiliului Local al Municipiului Câmpulung Moldovenesc nr. 74 din 12 noiembrie 2002 privind înființarea Clubului Sportiv Municipal ”Rarăul” Câmpulung Moldovenesc, persoană juridică de drept public.
Imobilele fac parte din domeniul public al municipiului Câmpulung Moldovenesc. 


Cu argumentele aduse supun dezbaterii şi aprobării dumneavoastră acest proiect de hotărâre. 

PRIMAR,
Negură Mihăiţă
